OzLabs/hebrew-wiki-articles huggingface dataset:
Thank You (שיר)

"Thank You" (בעברית: "תודה") הוא שיר שנכתב ובוצע על ידי הזמרת-יוצרת האנגלייה דיידו. השיר הופיע לראשונה בשנת 1998 בפסקול הסרט "דלתות מסתובבות". מאוחר יותר הוא נכלל באלבום הבכורה של דיידו משנת 1999, "No Angel", ויצא לאור בספטמבר 2000, מה שהביא אותו להצלחה רבה. חלקים מהבית הראשון של השיר מופיעים בפזמון הסינגל "Stan" משנת 2000 של אמינם. הופעה זאת הביאה במידה ניכרת להצלחה של "Thank You" ושל "No Angel".

השיר נכנס למצעד בילבורד הוט 100 במקום ה-80 בינואר 2001, והגיע עד למקום השלישי באפריל 2001. השיר נשאר במקום זה במשך שלושה שבועות. השיר הגיע בנוסף למקום הראשון במצעד השירים העכשוויים למבוגרים, במצעד 40 השירים למבוגרים ובמצעד שירי הדאנס קלאב.

דיידו כתבה את השיר בהשראת תקופת שפל ודיכאון בחייה ועל האופן שבו היא איבדה את ביתה. הוא נותר הלהיט הגדול ביותר של דיידו בארצות הברית עד כה, והיחיד שלה שהגיע לעשרת המקומות הראשונים בבילבורד הוט 100. השיר היה אחד מהלהיטים הרדומים הגדולים של השנה, אשר נכנס למצעד בינואר ונשאר בו עד סוף ספטמבר.

== קבלה וביקורת ==
"Thank You" זכה לשבחים ממבקרי מוזיקה, שחשבו שהבלדה מאוד "נוגעת ורכה" ובולטת מיידית באלבום. ג'ף בורגר מ-AllMusic הדגיש את "Thank You" כמצטיין באלבום.<ref></ref>

== קליפ וידאו ==
בקליפ הווידאו דיידו לא שילמה את החשבונות שלה, והממשלה רוצה לפנות ולהרוס את ביתה. המשטרה שמה הודעת פינוי על דלתה ומובילים מתחילים להעביר את חפציה החוצה. למרות כל זאת דיידו ממשיכה לשיר ומתעלמת מהמשטרה והמובילים.

במהלך הפזמון הראשון של השיר, דיידו שותה כוס תה בזמן שמובילים עורמים את חפציה ליד קיר חיצוני, ובכך רומסים את הפרחים בחצר הקדמית שלה. בסופו של דבר היא מלווה החוצה מביתה, ביתה נהרס, היא משאירה מאחוריה את רוב חפציה ויוצאת ממנו רק עם תיק ומטרייה.

סופו של הסרטון מרמז כי ביתה למעשה נהרס לצורך שיפוץ, שכן ביתה נמצא בין שני גורדי שחקים גדולים. הסרטון בוים על ידי דייב מאיירס, והוא יצא לאור בינואר 2001. אתר VEVO הוציא גרסה אקוסטית של השיר בדצמבר 2012, וגרסת הופעה חיה יצאה באוגוסט 2016.<ref>[https://www.youtube.com/channel/UCPaymCC07RcrRbT9Ero04jQ DidoVEVO]</ref>

== גרסאות כיסוי, רמיקסים וסאמפלים ==
=== "Stan" של אמינם ===
הסינגל "Stan" של אמינם, שזכה לשבחים רבים דוגם את הבית הראשון של "Thank You" עבור הפזמון שלו. דיידו עצמה מופיעה בקליפ של "סטן" (לצד דבון סאווה) בתור חברתו ההריונית של המעריץ האובססיבי של אמינם, והיא הופיעה בסיבובי ההופעות של אמינם כדי לבצע את השיר. כאשר אמינם ביצע את "Stan" בהופעה חיה בטקס פרסי הגראמי 2001, אלטון ג'ון שר את החלק של דיידו בזמן שניגן על מקלדת אלקטרונית במהלך ההופעה. השימוש בדגימה עזר לשיר לצבור פופולריות. <ref></ref>

=== גרסת דיפ דיש ===
צמד מוזיקת ההאוס "דיפ דיש" עשה רמיקס לשיר. הוא זכה בפרס גראמי עבור הקלטת הרמיקס הטובה ביותר בשנת 2002.<ref></ref>

=== גרסאות בולטות אחרות ===
* בשנת 2016, ריהאנה דגמה את "Thank You" בשירה "Never Ending" מאלבומה השמיני Anti.<ref></ref>
* בשנת 2016 הוציאו הזמרים הפורטוריקנים קנדו קפוני ואנואל AA את הסינגל "Me contagié", המכסה את הפזמון של "Thank You" והמכיל חלק ממילות השיר מתורגמות לספרדית.<ref></ref>

== קישורים חיצוניים ==

== הערות שוליים ==

קטגוריה:שירי 1998
קטגוריה:סינגלים מ-2000
קטגוריה:סינגלים מ-2001
קטגוריה:שירי דיידו
קטגוריה:שירים באנגלית
קטגוריה:שירים שנכתבו על ידי דיידו
קטגוריה:וידאו קליפים שבוימו על ידי דייב מאיירס
קטגוריה:בלדות משנות ה-1990
קטגוריה:סינגלים שהגיעו למקום הראשון בפורטוגל
קטגוריה:סינגלים בהוצאת אריסטה רקורדס
הורדת מוזיקה

הורדת מוזיקה דרך [[חנות האייטונס באמצעות טלפון חכם]]
הורדת מוזיקה היא העברה דיגיטלית של מוזיקה דרך רשת האינטרנט למכשיר בעל יכולת פענוח וניגון מוזיקה, כגון מחשב אישי, נגן מדיה נייד, נגן MP3 או טלפון חכם. המונח מתייחס גם להורדת מוזיקה חוקית, וגם להורדת מוזיקה המוגנת בזכויות יוצרים באופן לא חוקי, כלומר ללא הסכמת או ידיעת היוצרים. ככל שהתקדמה הטכנולוגיה והשימוש בדיסקים ובתקליטים פחת, כך השימוש בהורדת מוזיקה התרחב, בין היתר משום שהורדה מקוונת של מוזיקה מייתרת את הצורך בייצור מאכסני מידה, או בשיווק בחנויות ועל ידי מוכרנים.

לפי דוח נילסן, הורדת מוזיקה היוותה כ-55.9% ממכירות המוזיקה בארצות הברית בשנת 2012. חנות האייטונס של אפל לבדה הרוויחה כ-6 מיליארד דולר בשנת 2011.

הורדות מוזיקה בדרך כלל מקודדות באמצעות טרנספורמציית שינוי קוסינוס בדידה (MDCT) הדוחסת אודיו.

== הערות שוליים ==

קטגוריה:שיתוף קבצים
Ashanti

Ashanti (בעברית: אשנטי) הוא אלבום הבכורה של הזמרת אשנטי אשר יצא ב-2 באפריל 2002 על ידי דאף ג'אם ו-Murder Inc. האלבום הוקלט בניו יורק סיטי ולוס אנג'לס במהלך 2001 ו-2002, בתקופה בה אשנטי שימשה ככותבת שירים של זמרים אחרים.<ref></ref>

האלבום מכיל ברובו מוזיקת R&B והיפ-הופ-נשמה ומכיל שיתופי פעולה עם המפיק והדי ג'יי אירוו גוטי, עם הראפר ג'ה רול ועם הראפר הנוטוריוס בי. איי. ג'י. אשר באותה תקופה כבר לא היה בחיים אך הקלטות שלו מלפניי מותו שימשו את האלבום. על האלבום היא עבדה גם עם המפיקים אירוו גוטי, 7 Aurelius, צ'ינק סנטנה, ג'ארד ת'ומאס ורגי וורייט.

== במצעדים ==
האלבום הגיע למקום הראשון בארצות הברית ולמצעד אלבומי ה-R&B וההיפ-הופ האמריקאי כאשר מכר באותו שבוע 503 אלף עותקים כאשר זה גם היה השבוע הראשון ליציאתו ובכך הזמרת שברה שיא שהפכה לאמן הנשי שמכר הכי הרבה עותקים מאלבום בשבוע הראשון ליציאת האלבום. נכון לדצמבר אותה שנה מכירות האלבום עומדות על 3 מיליון עותקים בארצות הברית.

בנוסף האלבום גם זכה בפרס גראמי בקטגוריית "אלבום ה-R&B העכשווי הטוב ביותר" ואף היה מועמד בקטגוריית "אלבום ה-R&B הנשי עם הביצועים הטובים ביותר" ואף גם זיכה את הזמרת במועמדות ל"אמן החדש הטוב ביותר". האלבום זכה להצלחה ענקית גם באשר העולם כאשר מכר בסך הכל בכל העולם 10 מיליון עותקים. מגזין בילבורד אף דירג את האלבום במקום ה-101 ברשימת האלבומים המצליחים ביותר של אותו עשור וכאלבום המצליח ביותר במדינה בשנת 2002.

== סינגלים ==
מתוך האלבום יצאו 3 סינגלים: "Foolish", אשר נחשב לשיר המצליח והמזוהה ביותר עם הזמרת, השיר זכה להצלחה רבה בעולם כאשר הגיע למקום הראשון בארצות הברית, למקום ה-16 באירופה, למקום ה-4 בבריטניה ולמקום ה-6 באוסטרליה ובשנת 2018 בילבורד הכתירו אותו כשיר ה-138 המצליח ביותר בתולדות ארצות הברית ולשיר השני המצליח ביותר לשנת 2002. הסינגל השני היה "Happy" אשר הגיע למקום ה-8 בארצות הברית ולמקום ה-13 בבריטניה. הסינגל השלישי מהאלבום היה השיר "Baby" אשר הגיע למקום ה-15 בארצות הברית. על מנת לקדם את האלבום הופיעה הזמרת בטקסי פרסים ותוכניות טלוויזיה ובנוסף גם שיממה כזמרת חימום של מריה קארי בסיבוב ההופעות שלה Charmbracelet World Tour.

== הצלחה מסחרית ==
עם יציאתו האלבום נחת במקום הראשון בארצות הברית ולמקום הראשון במצעד אלבומי ה-R&B והיפ-הופ האמריקאי. הוא מכר באותו השבוע 503 אלף עותקים ובכך שבר שיא של האלבום הנשי שמכר הכי הרבה עותקים בשבוע הראשון ליציאתו. בסוף השנה האלבום קיבל 3 מעמדות פלטינה בארצות הברית על מכירות של 3 מיליון עותקים ובאוקטובר 2008 הוכרז כי מכר 600 אלף עותקים נוספים מאז. האלבום שהה 55 שבועות במצעד האמריקאי. בקנדה האלבום הגיע בשיאו למקום ה-15 במדינה והגיע למעמד של פלטינה כפולה. עד מרץ 2005 האלבום מכר 6 מיליון עותקים בעולם ונכון לסוף 2018 מכירותיו עומדות על כ-10 מיליון עותקים בעולם.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי בכורה מ-2002
קטגוריה:אלבומי אשנטי
קטגוריה:אלבומים באנגלית
קטגוריה:אלבומים שהופקו על ידי טוני דוראן
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B העכשווי הטוב ביותר
קטגוריה:אלבומי חברת דאף ג'אם
פול סקאלפר

פול סקאלפר (באנגלית: Paul Sculfor; נולד ב-1 בפברואר 1971) הוא דוגמן ושחקן בריטי.

==ביוגרפיה==
סקאלפר נולד ברובע הברינג באנגליה, הוא למד התעמלות ולאחר מכן הצטרף למועדון איגרוף והשתתף בתחרויות איגרוף מקצועיות.

הוא ניהל מערכות יחסים עם ליסה סנואודון, ג'ניפר אניסטון וקמרון דיאז.

==דוגמנות==
הוא זכה בתחרות הדוגמנות "הפנים של 92" ועבודת הדוגמנות הראשונה שלו הייתה עבור מגזין "".

ב-1993 הופיע בקמפיין של חברת הביגוד "Banana Republic" ודרכו הוא אף הופיע בשלט חוצות בכיכר טיימס.

הוא הוביל במשך שלוש שנים את הפרסום של הבושם "Tendre Poison" של כריסטיאן דיור.

בנוסף הוא הופיע בין היתר בקמפיינים בטלוויזיה לNext ולואי ויטון.

ב-2010 קיבל את פרס "הגבר הסטייליסטי ביותר" (Most Stylish Man Award) מטעם מגזין GQ.

==משחק==
ב-1997 הופיע בסדרת קומדייה "Light Lunch" של ערוץ 4 הבריטי.

ב-2010 שיחק בסרט האימה "".

==עיסוקים נוספים==
ב-2009 לקח חלק בהנחיית הערב הראשון מתוך חמישה של פסטיבל סן רמו במסגרת פורמט בו בכל ערב של הפסטיבל מצטרפים למנחים הקבועים דוגמן וידוענית.

ב-2012 היה שופט אורח בעונה השמינית של תוכנית "הטופ מודל הבאה של בריטניה ואירלנד" ולאחר מכן בעונות העשירית והאחד העשר של התוכנית היה לשופט קבוע.

==קישורים חיצוניים==

* 

* [https://www.selectmodel.com/london/model/paul-sculfor פול סקאלפר], באתר Select

קטגוריה:דוגמנים בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1971
7 Series Sampler: Ashanti

7 Series Sampler: Ashanti (בעברית: סדרת דוגמאות: אשנטי 7) הוא מיני-אלבום של הזמרת אשנטי, אשר יצא ב-20 במאי 2003 בארצות הברית בלבד. האלבום לא מכיל שירים חדשים אלא קבוצה של מספר שירים. האלבום הגיע למקום ה-142 בארצות הברית.

== ביקורות ==
האלבום קיבל ציון של 3 כוכבים מתוך 5 באתר "AllMusic".

== מיקומי שיא ==

{| class="wikitable"
|-
! style="text-align:center;"|שם המצעד ומדינה
! style="text-align:center;"|מיקום שיא
|-
|align="left"|בילבורד 200/ארצות הברית
| style="text-align:center;"|142
|}

== היסטורית הפצה ==
{|class="wikitable"
|-
! מדינה
! תאריך
! חברת תקליטים
! פורמט
! קטלוג
|-
|rowspan="2"| ארצות הברית
|rowspan="2"| 20 במאי 2003
|rowspan="2"| דאף ג'אם ו-Murder Inc.
| CD
| 000049402
|}

קטגוריה:מיני-אלבומי בכורה מ-2003
קטגוריה:אלבומי אשנטי
קטגוריה:מיני-אלבומי חברת דאף ג'אם
דיקלוקסצילין

דיקלוקסצילין (Dicloxacillin) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת פומית בכמוסה או תרחיף.

דיקלוקסצילין מסווגת כאיזוקסזוליל פניצילין, קבוצה של פניצילינים עמידים לפניצילינאז, עם פעילות נגד נקדים גראם חיוביים המפרישים פניצילינאז.

==שימושים קליניים==
קלוקסצילין משמשת לטיפול בזיהומים מזני Staphylococcus רגישים למתיצילין. היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה עליה.

המינון המקובל למבוגרים הוא 125–500 מ"ג ארבע פעמים ביום, ולילדים 12.5–100 מ"ג לק"ג גוף, גם כן ארבע פעמים ביום.

==מבנה כימי==
דיקלוקסצילין בנויה מחומצה 6-אמינופניצילינית שאליה מחוברת כשייר צדדי קבוצת איזוקסזוליל ואליה מחוברות קבוצת פניל עם שני אטומי כלור וקבוצת מתיל. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.

==מנגנון פעולה==
מנגנון הפעולה של דיקלוקסצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.

עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים.

==פרמקוקינטיקה==
הספיגה של דיקלוקסצילין במתן פומי עומדת על 50%–75%, כאשר מזון מפחית את ספיגת התרופה. היא ניתנת כמלח נתרן, ובדם היא קשורה בשיעור של מעל 90% לחלבוני הפלזמה. כ-10% מן התרופה עוברים מטבוליזם כבדי. התרופה מופרשת בעיקר בצואה או בשתן. זמן מחצית החיים של התרופה הוא 50 דקות.

==תופעות לוואי==
כבכל פניצילין, אלרגיה לדיקלוקסצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים. תופעות לוואי של מערכת העיכול, כגון כאבי בטן, בחילות ושלשולים נפוצות במתן פומי.

==ראו גם==
* קלוקסצילין
* פלוקלוקסצילין

==קישורים חיצוניים==

קטגוריה:פניצילינים
פרדריק הול

פרדריק הול (באנגלית: Frederick Hall; 6 בפברואר 1860 – 21 באוגוסט 1948), המכונה גם פרד הול, היה צייר אימפרסיוניסטי אנגלי של נופים, נושאים כפריים ודיוקנאות. הוא היה חבר באסכולת ניולין, בקורנוול.<ref></ref>

== ביוגרפיה וקריירה ==
פרדריק הול, סינדרלה, 1891
הול היה יליד סטילטון, יורקשייר, למד אמנות בבית הספר לאמנות לינקולן בין השנים 1879–1881, לפני שעבר ללמוד אצל צ'ארלס ורלט באנטוורפן.

הוא הפך לחבר באסכולת ניולין בקורנוול בין 1883 ל־1885, התאריך המדויק אינו ברור. הוא נשאר שם והצטרף לחברו פרנק בראמלי, עד 1898. הוא הציג באקדמיה המלכותית לאמנויות משנת 1886 ואילך ובסלון פריז, וזכה שם במדליית זהב בשנת 1912. הוא הציג גם באגודה המלכותית של אמנים בריטים ברחוב סאפולק, לונדון, בגלריה גרוסוונור, בגלריה החדשה, ובמועדון האמנות האנגלי החדש, משם התפטר בשנת 1890.

הול צייר גם קריקטורות ואייר תמונות בסיפורים.

בשנת 1898 התחתן עם אנייס בריל דוד, שאיתה נולדה לו בת. עם משפחתו הוא התיישב מאוחר יותר בספין, ליד ניוברי בברקשייר.

== סגנון ==
עבודתו המוקדמת בתקופת ניולין מראה את גישתה של האסכולה בניוולין לציורים בחוץ - בטבע, והמחויבות לריאליזם חברתי.<ref>Fox, Caroline, &, Greenacre, Francis. Artists of the Newlyn School, 1880-1900: An exhibition organised by the Newlyn Orion Galleries, (Newlyn Orion Galleries, Newlyn, 1979), p. 154</ref> עם זאת, סגנונו לא נותר סטטי והוא המשיך להתפתח לכיוון אימפרסיוניסטי יותר. בסוף שנות השמונים של המאה ה-19 הוא נמשך לעבר נופים, ובילה זמן רב יותר מניולין, על חוף סאמרסט בפורלוק. עבודתו המאוחרת מציגה נוף עדין יותר.

הקריקטורות של חבריו האמנים בניולין היו לעיתים קרובות שנונות מאוד.

== ביקורת ==
מגזין בקורנוול, שסקר את תערוכת ציירי צבעי שמן בשנת 1886, שיבח את האיכות הציורית של הבתים והחוף של כפר קורניש שלו (1886), אך מתח ביקורת על הכללתן של דמויות חסרות סיבת בציור. "האווז" שלו (1888) הוצג בתערוכת האקדמיה המלכותית בשנת 1888 ותואר על ידי "איפסוויץ ז'ורנל" כחכם ועוצמתי, ואילו העיתון "לידס מרקורי" כינה את היצירה הומוריסטית ועיתון אחר טען כי זהו ציור גרוטסקי.

"הדמדומים" שלו (1892) צוין על ידי "לידס מרקורי" עבור תפיסתו הפיוטית את הזוהר האחרון של יום בסתיו, אך ציור "בריכת השתייה" שלו (1897) ספג ביקורת על ידי "גלאזגו הראלד", אף על פי שהוא צבוע בחוכמה. לעומתו ה"מורנינג פוסט" ראה את הציור כנעים בשל צבעיו המבריקים וההרמוניים.

==קישורים חיצוניים==

== גלריה ==
<gallery mode="packed" heights="160px">
Frederick Hall - Experienced Hands.jpg | ידי אמן
Frederick Hall - Preparing for Sheep Washing.jpg | בור רחצה לכבשים
Frederick Hall - Twilight.jpg | דמדומים
Frederick Hall - The Rising Moon.jpg | זריחת הירח
Frederick Hall - The Cottage Farm.jpg | בית כפרי
Frederick Hall - King Edward VII.jpg | המלך אדוארד השביעי
Frederick Hall - The Duck Pond.jpg | בריכת הברווזים
Frederick Hall - Hampshire Downs.jpg | המפשייר
</gallery>

== הערות שוליים ==

קטגוריה:ציירים בריטים
קטגוריה:בריטים שנולדו ב-1860
קטגוריה:בריטים שנפטרו ב-1948
יחסי בולגריה–פקיסטן

יחסי בולגריה–פקיסטן הם יחסי החוץ בין בולגריה לפקיסטן.

== סקירה כללית ==
היחסים הדיפלומטיים בין שתי המדינות כוננו בשנת 1965 והשגרירות הבולגרית נפתחה בשנת 1968. לאורך כל השנים הללו היחסים הללו השתפרו בהדרגה למרות המרחק הגאוגרפי בין המדינות והעובדה שהן שייכות למורשת היסטורית ותרבותית שונה. השלב הנוכחי של היחסים בין בולגריה לפקיסטן מבוסס על רמת הבנה גבוהה באופן מסורתי בתחומים פוליטיים, מסחריים, כלכליים ושיתוף פעולה יעיל בארגונים הבינלאומיים.

בינואר 2011 נחתם באסלאמאבאד הסכם בין-ממשלתי על שיתוף פעולה כלכלי בין שתי המדינות, אשר מתוכנן להקמת הוועדה הפקיסטנית–בולגרית לשיתוף פעולה כלכלי, אשר תביא להרחבת שיתוף הפעולה הכלכלי.

== נציגויות דיפלומטיות ==
* בולגריה מחזיקה בפקיסטן שגרירות באסלאמאבאד וקונסוליית כבוד בקראצ'י.
* פקיסטן מחזיקה בבולגריה שגרירות בסופיה.

== קישורים חיצוניים ==
* [https://www.mfa.bg/en/embassies/pakistan/1652 יחסי בולגריה–פקיסטן], באתר משרד החוץ הבולגרי

== הערות שוליים ==
פלשקפה

פֶּלֶשְקֶפֶה (בהונגרית: Pölöskefő) הוא כפר קטן בן כ-500 תושבים במחוז זאלה, בנפת נג'קניז'ה, בגבעות זאלה, קרוב למשולש הגבולות הונגריה-קרואטיה-סלובניה.

== מיקום ==
הכפר ממוקם כ-2 ק"מ מזרחית לכביש הראשי 74 ו-21 ק"מ וצפונית לעיר נג'קניז'ה. שטחו מישורי ברובו, בחלקו אזור של גבעות. "התעלה הפרינציפלית" עוברת לאורך הגבול המזרחי של הכפר.

בשטח הכפר עובר כביש 7529 בין הכפר לבין הכפר גלשה וזאלהסנטבלאז' בכיוון מזרח-מערב. קו הרכבת לא מגיע ליישוב. תחנת הרכבת הקרובה ביותר נמצאת במרחק של 3 ק"מ בכפר גלשה, קו סומבטהיי - נג'קניז'ה (תחנת הרכבת גלשה).

== היסטוריה ==
לראשונה הוזכר המקום בכתב בשנת 1354 בשם פילישקפו (Pyliskefew). היישוב קיבל את שמו מנחל פִּילִישְקֶה / פֶּלֶשְקֶה (היום נקרא סֵוִיז) שהכפר בנוי במקור נביעתו. האדמות סביב הכפר היו נחלת המנזר של זאלה, ואלה שימשו את משפחת אֶרְדֶג (שטן בהונגרית). בעשור הראשון של המאה ה-15 נבנתה גם טירה ביישוב. הטורקים הרסו את הכפר מספר פעמים (1564, 1572) ובעלי אדמות הכפר מישכנו את אדמותיו מספר פעמים. בתקופת הכיבוש הטורקי הכפר היה מאוכלס חלקית בלבד, 17 בתים נרשמו בו בראשית המאה ה-17. ב-1848 התגוררו בו כבר 668 תושבים. אין מידע על מספר התושבים היהודיים באף תקופה.

=== כיום ===
זהו יישוב מזדקן ומתרוקן. אוכלוסיית הכפר הולכת ופוחתת. שיעור האבטלה גבוה עם הגירה אל מחוץ לכפר. אין אפשרויות עבודה מקומיות. יש מעט בעלי מלאכה ויזמים מקומיים, והתושבים עובדים בנג'קניז'ה הסמוכה או בזאלאגרסג.

על פי נתוני 2007, הכפר מונה 493 תושבים.

== אתרים בעלי חשיבות ==
* בית הולדתו של האלוף האולימפי היהודי-הונגרי ד"ר פרנץ מזה.
* האחוזה של משפחת פאלפי מפאלפיסג, ביתו לשעבר השופט הראשי של פאצ'ה. כיום בית כפר.
* בחלקו הדרומי של הכפר, בדושנוק, נמצאת אחוזת צ'רטאן.
* הכנסייה הרומית-קתולית נבנתה בשנת 1754 ונבנתה מחדש בשנת 1875 לכבוד מריה מגדלנה.
* אנדרטת מלחמת העולם הראשונה ומלחמת העולם השנייה בחצר הכנסייה.

== ילידי המקום ==
* ד"ר פרנץ מזה, (1885–1961) היה היסטוריון ספורט הונגרי-יהודי, מורה, אלוף אולימפי.

== לקריאה נוספת ==
* Pölöskefői Historia Domus
* Zalaszentbalázsi Historia Domus

== קישורים חיצוניים ==
* 

* [http://utazom.com/vendegvaro/poloskefo פלשקפה], באתר utazom.com
* [https://web.archive.org/web/20071031020953/http://principalis.celodin.hu/poloskefo.htm פלשקפה]
* [http://www.civertan.hu/legifoto/legifoto.php?page_level=513 תמונות אוויר של פלשקפה]

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
סרגיי סמירנוב

סרגיי מיכאילוביץ' סמירנוב (ברוסית: Серге́й Миха́йлович Смирно́в; נולד ב-12 באוקטובר 1950, צ'יטה) הוא קצין בכיר בשירותים החשאיים הרוסים, בדרגת גנרל הצבא, כיהן כמשנה ראשון למנהל שירות הביטחון הפדרלי (2000–2020).

== ביוגרפיה ==
=== השכלה ===
הוא נולד בצ'יטה במשפחה צבאית. בשנת 1952 עברה המשפחה ללנינגרד והוא סיים את בית הספר התיכון מספר 211 בלנינגרד (חברם לכיתה של ניקולאי פטרושב ובוריס גריזלוב). הוא התחנך במכון לתקשורת אלקטרונית בלנינגרד על שם בונץ'-ברוייביץ' בשנת 1973 (שם למד עם בוריס גריזלוב). הוא עבד במכון המחקר המרכזי לתקשורת.

=== עבודתו בשירותי הביטחון ===
בספטמבר 1974 גויס לק.ג.ב. הוא סיים את הקורסים הגבוהים של הק.ג.ב במינסק בשנת 1975 ומשנת 1975 שירת בסניף הק.ג.ב. במחוז לנינגרד בתפקידים מבצעיים וניהוליים.

בשנת 1997 מונה לראש מחלקת העיר קינגיספ של מנהלת שירות הביטחון הפדרלי במחוז לנינגרד. בשנת 1998, לאחר שפוטין מונה למנהל שירות הביטחון, הוא עבר למוסקבה ומונה לתפקיד ראש המינהל לביטחון פנים של שירות הביטחון הפדרלי.

עם בחירת פוטין לנשיאות רוסיה, מונה ביולי 2000 לסגן מנהל שירות האבטחה הפדרלי, הגוף האחראי לאבטחת בכירים. בינואר 2001 נשלח לנהל את השלוחה של שירות הביטחון הפדרלי בסנקט פטרבורג ובמחוז לנינגרד. ביוני 2003 חזר למוסקבה ומונה לסגן הראשון של מנהל שירות הביטחון הפדרלי של הפדרציה הרוסית.

בסוף ינואר 2015 גילתה נובאיה גאזטה כי לאשתו של סמירנוב, סרגיי, יש דירה בשטח של 144 מ"ר, הממוקמת במתחם מגורים יוקרתי בסנקט פטרבורג, שלא צוינה בהצהרות המס.<ref>[http://www.novayagazeta.ru/inquests/67047.html Нехорошая квартира в «Парадном квартале» — Расследования] // Новая Газета № 9 ОТ 30 ЯНВАРЯ 2015</ref> זמן קצר לאחר הפרסום, סוכנות הרישום הפדרלית הסירה את רישומי הזיהוי מהארכיון. לטענת משרד התובע הכללי, הייתה טעות טכנית בתהליך פרסום ההצהרות.<ref></ref>

בסוף מאי 2019 הודיעה רוסבלט כי סמירנוב צפוי להתפטר מתפקיד סגן המנהל וכי ראש שירות הביטחון הכלכלי של הארגון, סרגיי קורוליב, יתפוס את מקומו.<ref>http://www.rosbalt.ru/moscow/2019/05/31/1784279.html</ref> לדברי כתב נובאיה גאזטה אנדריי סוכוטין ב-21 ביוני 2019, השערורייה עם מעצרו של איוואן גולונוב הביאה לתיקון טיוטת הצו הנשיאותי על מתן דרגות צבאיות, שתוזמן לחפוף ליום רוסיה כאשר שמו של קורוליוב לא הופיע בצו שפורסם ב-11 ביוני.<ref name="serye">https://www.novayagazeta.ru/articles/2019/06/21/80973-serye-nachinayut-i-vyigryvayut</ref>

בקיץ 2019 הוזכר בתקשורת סמירנוב בקשר לתיק הפלילי נגד עובדי מחלקת הבנקאות במחלקת "K" של שירות הביטחון הכלכלי של שירות הביטחון הפדרלי, קיריל צ'רקלין, דמיטרי פרולוב ואנדריי וסילייב, ושמו נקשר גם לרצח משנת 2006 של סגן יו"ר הבנק המרכזי של רוסיה, אנדריי קוזלוב.<ref>[https://www.svoboda.org/a/30095314.html Письмо из Лабытнанги. Банкир Френкель обвиняет генерала ФСБ]. 7.08.2’19.</ref><ref>[https://thebell.io/kommercheskie-rebyata-kak-fsb-kryshuet-rossijskie-banki/ «Коммерческие ребята»: как ФСБ крышует российские банки]. 31 июля 2019.</ref>

הוא עזב את התפקיד בשנת 2020 עקב יצאה לגמלאות ובהמשך במקומו מונה סרגיי קורוליוב.

== לקריאה נוספת ==
* Генерал армии Сергей СМИРНОВ: «Наша главная традиция — любовь и преданность Родине и своему народу» // Красная звезда, 19 декабря 2007.
== הערות שוליים ==

קטגוריה:אנשי שירות הביטחון הפדרלי הרוסי
קטגוריה:גנרלי ארמייה (הפדרציה הרוסית)
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:רוסים שנולדו ב-1950
ולדימיר קולישוב

גנרל הצבא ולדימיר גריגורייביץ' קולישוב (ברוסית: Влади́мир Григо́рьевич Кулишо́в; נולד ב-20 ביולי 1957, מחוז רוסטוב, רוסיה הסובייטית) הוא קצין השירותים החשאיים של רוסיה, המכהן כסגן המנהל הראשון של שירות הביטחון הפדרלי של רוסיה וכראש שירות משמר הגבול של רוסיה (מאז 11 באפריל 2013).

== ביוגרפיה ==
נולד ב-20 ביולי 1957, במחוז רוסטוב שבדרום רוסיה. בשנת 1979 סיים את לימודיו במכון המהנדסים לתעופה אזרחית בקייב, עבד במפעל 412 לתעופה אזרחית ברוסטוב.
=== קריירה בשירותי הביטחון ===
באוגוסט 1982 גויס לשירותי הביטחון והוא בוגר בית הספר הגבוה של הק.ג.ב.

בשנת 2000 התקבל לעבוד במנגנון המרכזי של שירות הביטחון הפדרלי במוסקבה. ביולי 2003 נשלח לעמוד בראש שלוחת שירות הביטחון במחוז סרטוב. בשנת 2004, מונה לסגן ראש המינהל למלחמה בטרור בשירות 2 של שירות הביטחון הפדרלי, לאחר מכן נשלח לנהל את שלוחת שירות הביטחון הפדרלי בצ'צ'ניה, במהלך מלחמת צ'צ'ניה השנייה ובעת הסכסוך בצפון הקווקז. מאוגוסט 2008 עד מרץ 2013, שימש כסגן מנהל שירות הביטחון הפדרלי וראש מטה הוועדה הלאומית למלחמה בטרור.

ב-11 באפריל 2013, מונה לסגן הראשון של מנהל שירות הביטחון הפדרלי וראש משמר הגבול של רוסיה, הפועל בכפיפות לשירות הביטחון.
== חיים אישיים ==
הוא נשוי לאינגה ליאונידובנה קולישובה. השניים גרים במוסקבה ולהם שני בנים.
== קישורים חיצוניים ==
* [http://ria.ru/defense_safety/20080819/150494704.html ביוגרפיה], באתר RIA Novosti

קטגוריה:אנשי שירות הביטחון הפדרלי הרוסי
קטגוריה:אנשי ק.ג.ב.
קטגוריה:גנרלי ארמייה (הפדרציה הרוסית)
קטגוריה:מקבלי עיטור ההצטיינות למען המולדת
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:רוסים שנולדו ב-1957
פלוקלוקסצילין

כמוסות Staphycid, שבהן החומר הפעיל פלוקלוקסצילין
פלוקלוקסצילין (Flucloxacillin) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת פומית בכמוסה או תרחיף, תוך-ורידית או תוך-שרירית.

פלוקלוקסצילין מסווגת כאיזוקסזוליל פניצילין, קבוצה של פניצילינים עמידים לפניצילינאז, עם פעילות נגד נקדים גראם חיוביים המפרישים פניצילינאז. לתרופה מאפיינים פרמקוקינטיים ואנטיבקטריאליים דומים לשל דיקלוקסצילין, והתרופות נחשבות שקולות האחת לשנייה.

==שימושים קליניים==
קלוקסצילין משמשת לטיפול בזיהומים מזני Staphylococcus רגישים למתיצילין. היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה עליה.

המינון המקובל במתן פומי למבוגרים הוא 250–500 מ"ג ארבע פעמים ביום, ולילדים 62.5–250 מ"ג לק"ג גוף, גם כן ארבע פעמים ביום. במתן תוך-ורידי המינון למבוגרים הוא 2 ג' ארבע פעמים ביום, ולילדים 100–200 מ"ג לק"ג גוף ליממה המחולקים לארבע מנות.

==מבנה כימי==
פלוקלוקסצילין בנויה מחומצה 6-אמינופניצילינית שאליה מחוברת כשייר צדדי קבוצת איזוקסזוליל, ואליה מחוברות קבוצת פניל עם אטום כלור ואטום פלואור וקבוצת מתיל. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.

==מנגנון פעולה==
מנגנון הפעולה של פלוקלוקסצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.

עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים.

==פרמקוקינטיקה==
הספיגה של פלוקלוקסצילין במתן פומי עומדת על 50%–75%, כאשר מזון מפחית את ספיגת התרופה. היא ניתנת כמלח נתרן, ובדם היא קשורה בשיעור של מעל 90% לחלבוני הפלזמה. כ-10% מן התרופה עוברים מטבוליזם כבדי. התרופה מופרשת בשתן. זמן מחצית החיים של התרופה הוא 45–60 דקות.

==תופעות לוואי==
כבכל פניצילין, אלרגיה לפלוקלוקסצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים. עלייה באנזימי כבד שכיחה יותר בפלוקלוקסצילין בהשוואה לפניצילינים אחרים העמידים לפניצילינאז, תגובה אשר נקשרה בקיומו של גנוטיפ אנטיגנים לויקוציטיים אנושיים HLA-B*5701.

==קישורים חיצוניים==

קטגוריה:פניצילינים
גרטרוד הארווי

גרטרוד הארווי (באנגלית: Gertrude Harvey; 1879 – 1966) הייתה אמנית בריטית, שהייתה חברה פעילה באסכולת ניולין והציגה קבוע באקדמיה המלכותית לאמנויות.

== ביוגרפיה ==
גרטרוד הארווי הייתה השמינית מבין עשרת הילדים שנולדו לאן קרויס בודינר (Bodinnar), לבית קורנוב (Curnow), ולבעלה ג'ון מתיוס בודינר, חבתן במקצועו.<ref></ref> סבה מצד אמה, ויליאם קורנוב, היה גנן ובוטנאי בולט.

גרטרוד הארווי שימשה כמודל לתלמידים בבית הספר לציור פורבס בניולין ובאמצעות הסביבה החברתית הקשורה לבית הספר הכירה את הרולד הארווי שעבורו היא גם דגמנה.

בני הזוג נישאו בערך בשנת 1911, ובנו בית בניולין. דרך הדוגמנות, גרטרוד הארווי הוקסמה מאמנות ומשיטות העבודה של האמנים שבסיסם היה בניולין. בין אלה שדגמנה עבורם היו לורה נייט, הרולד נייט ורות סימפסון.<ref>David Buckman (1998). Artists in Britain Since 1945 Vol 1, A to L. Art Dictionaries Ltd</ref>

בכוחותיה עצמה, כאוטודידקטית, היא הפכה לאמנית מוכשרת בזכות כשרונה, והתמקדה בעיקר בציור טבע דומם, פרחים ונופים.

בתחילה, גרטרוד הארווי הציגה ומכרה את ציורי השמן שלה ועבודות אחרות באמצעות גלריית האמנות המקומית, אך לאורך כל שנות העשרים והשלושים הציגה בגלריות שונות בלונדון.

באחת התערוכות שלה בלונדון, עם הקדמת קטלוג מאת ג'ורג' ברנרד שו, נמכרו כל הציורים שהוצגו. מלבד השתתפות בתערוכות משותפות עם בעלה, בעיקר בגלריות לסטר בשנים 1918 ו-1920, הארווי הציגה גם עבודות באקדמיה המלכותית.

בין 1930 ל-1949 נבחרו עשרים מעבודותיה לתערוכות האקדמיה המלכותית. בשנים 1945–1949 הציגה באופן קבוע בחברת האמנים סנט אייבס.

לאחר שמת הרולד הארווי בשנת 1941, המשיכה גרטרוד הארווי להתגורר בניולין עד 1960, אז עברה להתגורר בבית אבות בסנט ג'סט.

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:בריטיות שנולדו ב-1879
קטגוריה:בריטיות שנפטרו ב-1966
קטגוריה:בריטים שנפטרו ב-1966
יחסי בולגריה – קוריאה הצפונית

יחסי בולגריה–קוריאה הצפונית הם יחסי החוץ בין בולגריה לקוריאה הצפונית.

== סקירה כללית ==
היחסים הדיפלומטיים בין שתי המדינות כוננו ב-29 בנובמבר 1948. ב-11 ביולי 2019 חתמו בפיונגיאנג, ממשלות הרפובליקה של בולגריה והרפובליקה העממית הדמוקרטית של קוריאה על תוכנית לשיתוף פעולה בתחומי החינוך והתרבות לשנים 2019–2022.

== נציגויות דיפלומטיות ==
* בולגריה מחזיקה בקוריאה הצפונית שגרירות בפיונגיאנג.
* קוריאה הצפונית מחזיקה בבולגריה שגרירות בסופיה.

== קישורים חיצוניים ==

* [https://www.mfa.bg/en/embassies/nordkorea/news/22412 יחסי בולגריה–קוריאה הצפונית], באתר משרד החוץ הבולגרי

== הערות שוליים ==
בא לה לרקוד

בא לה לרקוד הוא סינגל של הדי ג'יי הישראלי גל מלכה, יחד עם הראפר הישראלי סטטיק, שיצא לאור ב-3 ביוני 2015.

== רקע וכתיבה ==
השיר נכתב על ידי סטטיק, הולחן על ידיו בשיתוף עם גל מלכה, והופק על ידי מלכה. השיר הוא שיר בסגנון הרגאטון המכיל בתוכו בתים של ראפ, ועל פי אתר מאקו, מתאר אישה שאינה מחפשת אהבה ורגש אינו מעניין אותה, ו"מצידה תנו לה רק לאהוב את השמש ורגאטון". טכנאי המיקס של השיר הוא המפיק המוזיקלי ג'ורדי, חבר בהרכב המוזיקלי סטטיק ובן-אל תבורי, בו חבר סטטיק, שהוקם מספר חודשים לאחר צאת השיר.

== הצלחה ==
השיר זכה להצלחה רבה בצאתו, תוך שהצליח לצבור מיליוני צפיות באתר יוטיוב, כבר בחודשים הראשונים לצאתו, ואף הוכרז כשיר השמיני הנצפה ביותר באתר לפי נתוני יוטיוב ישראל, כשלצידו השיר "דוביגל", של הראפר רון נשר בהשתתפות סטטיק ובן-אל תבורי במקום העשירי. נכון לספטמבר 2020, הקליפ עומד על כ-19 מיליון צפיות.

השיר הצליח לצבור השמעות רבות בתחנות הרדיו בישראל, ובכך הגיע למקום ה-12 במצעד השבועי של תחנת הרדיו רשת ג', ולמקום הרביעי במצעד השבועי של תחנת הרדיו גלגלצ, "אחד אחד". במצעד השמעות הרדיו השנתי של מדיה פורסט לשנת 2015, הגיע השיר למקום ה-33, ובמצעד הפזמונים העברי השנתי של גלגלצ ו-ynet לשנת תשע"ו, הגיע השיר למקום ה-21.

השיר סומן על ידי גופי תקשורת שונים כפריצה של ז'אנר הרגאטון וההיפ הופ אל המיינסטרים של תעשיית המוזיקה בישראל.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990052758340205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2015
קטגוריה:שירי סטטיק
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירי רגאטון
קטגוריה:שירי היפ הופ בעברית
יחסי בולגריה–קנדה

יחסי בולגריה–קנדה הם יחסי החוץ בין בולגריה לקנדה.

== סקירה כללית ==
שגרירות בולגריה באוטווה
קנדה ובולגריה נהנות מיחסים דו צדדיים טובים מאוד, שהודגשו על ידי חברות משותפת בלה פרנקופוני. בין המדינות מתקיימים סחר והשקעה גוברים, שיתוף פעולה צבאי וביטחוני יעיל, ויחסים אקדמיים ותרבותיים הולכים וגוברים בין שתי המדינות.<ref name="canadainternational.gc.ca">http://www.canadainternational.gc.ca/romania-roumanie/bilateral_relations_bilaterales/canada_bulgaria-bulgarie.aspx?lang=eng Canada-Bulgaria Relations</ref>

קונסול הכבוד של קנדה בסופיה ממלא תפקיד פעיל בטיפוח היחסים הפוליטיים, המסחריים והתרבותיים בין קנדה לבולגריה. משרדו מציע תמיכה קונסולרית לאזרחים קנדים וכן שירותי נציבות סחר ותמיכה בבולגריה.<ref name="canadainternational.gc.ca"/>

יותר מ-30,000 קנדים ממוצא בולגרי חיים בקנדה ותרמו תרומות ייחודיות ובעלות ערך לקנדה. כ-1,000 קנדים מתגוררים באופן קבוע בבולגריה וכ-15,000 קנדים ביקרו בבולגריה בשנת 2011.<ref name="canadainternational.gc.ca"/>

== יחסי סחר ==
בולגריה היא אחת השותפות הגדולות ביותר של קנדה בסחר בסחורות בדרום מזרח אירופה, והסחר הבילטרלי הגיע בשנת 2012 ל-369.3 מיליון דולר. חברות קנדיות חשובות לתעשיית הכרייה בבולגריה ומגלות עניין בענף הנפט והגז בחיפושים יבשתיים וגם בחיפושים ימיים. הזדמנויות עסקיות של חברות קנדיות קיימות בבולגריה בתחום הטלקומוניקציה, שירותי שדות תעופה, ייצור חשמל וחקלאות.<ref name="canadainternational.gc.ca"/>

== חוזים והסכמים דו צדדיים ==
* הסכם הימנעות ממס כפול שנחתם ב-3 במרץ 1999.<ref>http://www.fin.gc.ca/treaties-conventions/in_force--eng.asp Tax Treaties In Force</ref>

== נציגויות דיפלומטיות ==
שגריר קנדה בבוקרשט, רומניה מוסמך אף לבולגריה, ואילו קונסוליית כבוד בסופיה מסייעת לאינטרסים קנדיים בבולגריה.<ref>http://www.canadainternational.gc.ca/romania-roumanie/offices-bureaux/consulate_sofia_consulat.aspx Office of the Honorary Consul of Canada to Bulgaria in Sofia</ref> בולגריה מחזיקה בקנדה שגרירות באוטווה וקונסוליה כללית בטורונטו.<ref>[http://www.bgconsultor.com/ Bulgarian consulate in Toronto]</ref> איש עסקים קנדי יליד בולגריה, איל הבנייה והפילנתרופ איגנט קנף הוא קונסול הכבוד של בולגריה בקנדה.

==קישורים חיצוניים==

== הערות שוליים ==
יחסי מצרים–קנדה

יחסי מצרים–קנדה הם יחסי החוץ בין קנדה ומצרים. שתי המדינות הקימו שגרירויות בביירות שלהן בשנת 1954. למרות ששניהם היו חלק מהאימפריה הבריטית, רק קנדה היא חלק מחבר העמים, בעוד מצרים אינה חלק מהארגון.

== היסטוריה ==
קנדה ומצרים כוננו קשרים דיפלומטיים לראשונה בשנת 1954 לאחר המהפכה המצרית בשנת 1952 וביטול המלוכה המצרית, ועלייתו לשלטון של נשיא מצרים גמאל עבד אל נאצר.<ref></ref> שתי המדינות נהנו מיחסים טובים, אך לא התבלטו זו בזו עד שקנדה התערבה במשבר סואץ בשנת 1956 כאשר נאצר הלאים את תעלת סואץ ובתגובה נקטו צרפת, בריטניה וישראל בפעולות צבאיות נגד מצרים.<ref></ref>

קנדה דחתה את הפעולות שננקטו על ידי צרפת, בריטניה וישראל נגד מצרים ולאחר סיום פעולות האיבה השר הקנדי לענייני חוץ לסטר פירסון הציע לאו"ם להקים כוח החירום של האומות המאוחדות (UNEF), שמשימתו הייתה להיכנס לשטח המצרי ולשמש כחוצץ בין כוחות מצרים לכוחות ישראליים בשטח הכבוש.<ref></ref> קנדה התחייבה למספר משמעותי של חיילים למשימת UNEF. ב-16 במאי 1967 הורתה מצרים על כל כוחות האונ"ף לצאת משטח מצרים, ורובם נסוגו לפני תחילת מלחמת ששת הימים.<ref></ref>

== 2010–2012 ==
קנדה מספקת סיוע למצרים. סיוע פיתוח רשמי (ODA) מקנדה למצרים מוערך ב-17 מיליון דולר בשנים 2010–2011. הסיוע הופנה למיקרו-מימון, ועוזר לצמיחה במגזר הפרטי במפעלים קטנים, למימון חניכות, הכשרה ואוריינות.<ref></ref>

== מהפכת 2013 ==
ממשלת קנדה הייתה בין אלו שהשתמשו במילה "הפיכה"<ref></ref> לתיאור הדחתו של הנשיא מוחמד מורסי על ידי הצבא המצרי. אולם בשבועות שלאחר המהפכה, ממשלת קנדה לא דחתה את הלגיטימיות של המשטר החדש ובמקום זאת הוציאה קריאות כלליות לשלום ולדיאלוג ונקטה בגישה של "המתן וראה".<ref></ref>

== נציגויות דיפלומטיות ==
* קנדה מחזיקה במצרים שגרירות בקהיר.
* מצרים מחזיקה בקנדה שגרירות באוטווה וקונסוליה כללית במונטריאול.

==קישורים חיצוניים==

== הערות שוליים ==
דמיטרי קוצ'נב

דמיטרי ויקטורוביץ' קוצ'נב (ברוסית: Дми́трий Ви́кторович Ко́чнев; נולד ב-1 במרץ 1964, מוסקבה, ברית המועצות<ref></ref>) הוא קצין רוסי לביטחון המדינה, המכהן כמנהל שירות האבטחה הפדרלי של הפדרציה הרוסית מ-26 במאי 2016<ref></ref><ref name="риа1"></ref>, הגוף הבכיר לאבטחת אישים ברוסיה; שימש כסגן מנהל שירות האבטחה הפדרלי במקביל להיותו ראש שירות הביטחון הנשיאותי (מיוני 2015 עד מאי 2016).<ref name="риа2"></ref>
== ביוגרפיה ==
דמיטרי נולד ב-1 במרץ 1964 במוסקבה<ref name="ъ"/><ref name="тасс"></ref> בשנים 1982–1984 שירת בצבא ברית המועצות ובשנים 1984–2002 שירת בסוכנויות הביטחון של ברית המועצות, ולאחר מכן ברוסיה<ref name="тасс"/>.

בשנת 2002 החל קוצ'נב לעבוד בסוכנויות הביטחון הפדרליות של הפדרציה הרוסית. בשנת 2006 הוענק לו דרגת קולונל<ref name="тасс"/>. בשנת 2016 הוענקה לו דרגת גנרל-מייג'ור.<ref name="фсо сайт"></ref> ב-30 ביוני 2015 מונה לסגן מנהל שירות האבטחה הפדרלי מתוקף מינויו לראש שירות הביטחון של נשיא הפדרציה הרוסית, האחראי לאבטחתו האישית של הנשיא.

בצו של נשיא הפדרציה הרוסית מ-26 במאי 2016, מונה קוצ'נב לתפקיד מנהל שירות האבטחה הפדרלי, במקומו של גנרל יבגני מורוב, שהתפטר.
== חיים אישיים ==
הוא נשוי ויש לו ילד. אשתו מרינה ולדימירובנה מדבדבה, היא חברת דירקטוריון בחברת הביטוח סיבור<ref></ref>. על פי הצהרות ההכנסה שפורסמו לשנת 2015, אשתו הרוויחה 58.1 מיליון רובל; על פי העיתון "קומרסנט" סכום זה עולה על הכנסות שאר עובדי שירות הביטחון הפדרלי ובני משפחותיהם.<ref name="ъ"></ref> לדמיטרי עצמו, על פי הצהרות המס לשנת 2015, יש הכנסה של 61.4 מיליון רובל.

קרוב משפחתו, שהשתתף בקרבות מלחמת העולם השנייה, היה סמל בכיר אלכסנדר פיליפוביץ' קוצ'נב (1905-1975)<ref>[https://www.vesti.ru/doc.html?id=2886068 Вести.ру. Игорь Кожевин «Бессмертный полк»: память объединила всех. 09.05.2017]</ref>, שבאפריל 1945, במהלך הקרבות על קניגסברג, חיסל 160 חיילי אויב וקצינים והוענק לו עיטור לנין על כך<ref>[http://podvig-naroda.ru/?#id=47048190&tab=navDetailManAward Книга Памяти. Кочнев Александр Филиппович]</ref>.

==קישורים חיצוניים==

== הערות שוליים ==

קטגוריה:אנשי שירות האבטחה הפדרלי הרוסי
קטגוריה:גנרלי ארמייה (הפדרציה הרוסית)
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:רוסים שנולדו ב-1964
דמיטרי שאלקוב

דמיטרי ולדיסלובוביץ' שאלקוב (ברוסית: Дмитрий Владиславович Шальков; נולד ב-10 באוגוסט 1967) הוא פוליטיקאי וקצין מודיעין רוסי, משמש כעוזרו של נשיא רוסיה וראש מינהל הבקרה של הסגל הנשיאותי מאז 13 ביוני 2018.<ref>[http://www.interfax.ru/russia/616819 Объявлен новый состав администрации президента // Интерфакс]</ref><ref>[https://rg.ru/2018/06/13/prezident-utverdil-sostav-svoej-administracii.html Президент утвердил состав своей администрации // Российская газета]</ref>, קודם לכן כיהן כסגן מנהל שירות הביטחון הפדרלי.

== קישורים חיצוניים ==
* [https://www.kommersant.ru/doc/3657327?from=doc_vrez פנים חדשות בסגל הנשיאות הרוסי // קומרסנט] 
==הערות שוליים==

קטגוריה:חברי מפלגת רוסיה המאוחדת
קטגוריה:רוסים שנולדו ב-1967
ולדימיר בולאווין

ולדימיר איוואנוביץ' בולאווין (ברוסית: Влади́мир Ива́нович Була́вин; נולד ב-11 בפברואר 1953, סטנובויה, מחוז ליפצק, רוסיה הסובייטית, ברית המועצות<ref>[https://www.vesti.ru/doc.html?id=2781420 © 2019 Сетевое издание "Вести.Ру".]</ref>) הוא מדינאי רוסי, שכיהן כראש שירות המכס הפדרלי מ-28 ביולי 2016 עד פברואר 2023.

שימש כנציג בכיר של נשיא הפדרציה הרוסית במחוז הפדרלי הצפון מערבי (11 במרץ 2013 עד 28 ביולי 2016). סגן המזכיר הראשון של מועצת הביטחון של הפדרציה הרוסית (2 ביוני 2008 עד 11 במרץ 2013). עובד לשעבר בגופי הביטחון, קצין שירות הביטחון הפדרלי של הפדרציה הרוסית.<ref>[http://www.nacbez.ru/society/print-article.php?id=2043 Путин наградил 39 силовиков — Национальная безопасность]</ref>

== ביוגרפיה ==
הוא נולד ב-11 בפברואר 1953 בכפר סטנובויה, שבליפצק. בשנת 1975 סיים לימודי הנדסת תחבורה במוסקבה בעל תואר באוטומציה ומכניקה, ולאחר מכן עבד עד 1977 כמהנדס תכנון במפעל לבניית מכונות בפאבלובסק בשם "ווסחוד".<ref></ref> מאז 1977 עבד בסוכנויות הביטחון הממלכתיות. לאחר שסיים בשנת 1979 השתלמות דו-שנתית לאנשי מבצעים עם ידע בשפה זרה של בית הספר העליון של הק.ג.ב של ברית המועצות, הוא נשלח לעבודה מבצעית במנהל הק.ג.ב. באזור גורקי (כיום ניז'ני נובגורוד).

בשנת 1992 מונה לראש שירות הביטחון של ניז'ני נובגורוד ובשנים 2001–2006 שימש כקצין בכיר של שירות הביטחון במחוז הפדרלי של הוולגה. בשנת 2006 הוא מונה לסגן מנהל שירות הביטחון הפדרלי ולראש מנגנון הוועדה הלאומית למלחמה בטרור, שנוסדה ב-6 במרץ 2006.<ref>[http://www.newsru.com/russia/02jun2008/bulavin.html Назначен первый заместитель секретаря Совета безопасности России — NEWS.ru]</ref> ב-2 ביוני 2008 על פי צו של נשיא הפדרציה הרוסית מונה לסגן המזכיר הראשון של מועצת הביטחון של הפדרציה הרוסית.<ref>[http://graph.document.kremlin.ru/page.aspx?963034 Указ Президента РФ от 30.05.2008 № 864 «О первом заместителе Секретаря Совета Безопасности Российской Федерации»]</ref>

מ-11 במרץ 2013 עד 28 ביולי 2016 כיהן כנציגו המיוחד של נשיא הפדרציה הרוסית במחוז הפדרלי הצפון-מערבי.<ref>[http://www.kremlin.ru/acts/bank/36863 Указ Президента Российской Федерации от 11.03.2013 г. № 189 «О полномочном представителе Президента Российской Федерации в Северо-Западном федеральном округе»]</ref><ref>[http://www.kremlin.ru/acts/bank/41157 Указ Президента Российской Федерации от 28.07.2016 г. № 362 «О Булавине В. И.»]</ref>

ב-28 ביולי 2016 ראש ממשלת רוסיה דמיטרי מדבדב מינה אותו לראש שירות המכס הפדרלי של רוסיה.

== חיים אישיים ==
ולדימיר בולאווין נשוי ויש לו שני ילדים - בת ובן.

== קישורים חיצוניים ==

* [http://www.izvestia.ru/news/357938 "אפשר לנצח או לשכנע מחבלים" - ריאיון עם ולדימיר בולאווין לעיתון איזווסטיה]
* [https://web.archive.org/web/20120508233454/http://www.agentura.ru/dossier/russia/people/bulavin/ ולדימיר בולאווין באתר Agentura.ru]
* [http://nvspb.ru/tops/vladimir-bulavin-importozameshchenie-nado-nachinat-s-industrializacii-57164 ולדימיר בולאווין: "החלפת יבוא חייבת להתחיל בתיעוש"] // ריאיון לאתר Nevskoe Vremya
==הערות שוליים==

קטגוריה:אנשי שירות הביטחון הפדרלי הרוסי
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1953
מוטי פרי

מוטי פרי (נולד ב-2 באוקטובר 1949) הוא פרופסור לכלכלה באוניברסיטת ווריק, אנגליה ופרופסור אמריטוס לכלכלה באוניברסיטה העברית בירושלים. תחומי המחקר שלו הם תורת המשחקים ומכרזים. היה בין המקימים של תנועת שלום עכשיו.

== ביוגרפיה ==
מוטי פרי נולד בקיבוץ יד מרדכי, גדל ולמד בקיבוץ עד גיוסו לצה"ל בשנת 1967. בצה"ל שירת כטייס מסוקים. בעל תואר ראשון בכלכלה מאוניברסיטת בר-אילן, תואר שני בכלכלה מהאוניברסיטה העברית בירושלים ותואר דוקטור בכלכלה מאוניברסיטת פרינסטון. בשנים 2008-2005 היה מוטי פרי עורך חבר בכתבי העת ו-.משנת 2000 הוא חבר בחברה האקונומטרית, ומשנת 2008 חבר מועצה בחברה לתורת המשחקים.

מוטי פרי הוא היועץ לרשות החברות הממשלתיות כאשר בשנת 2005 יצא המכרז להפרטת בזק אשר בו בפעם הראשונה נועצה המדינה במומחה לתורת המשחקים לצורך קיום מכרז ממשלתי.

== פעילות פוליטית ==
לאחר ביקורו של אנואר סאדאת בישראל בשנת 1978 נמנה פרי על הקבוצה המרכזית בירושלים, שהקימה את 'שלום עכשיו', תנועה הפועלת להעלאת התמיכה הציבורית בתהליך השלום, עליה נמנו צלי רשף, דדי צוקר, עמרי פדן ויולי תמיר, יחד עם פעילים בקיבוץ הארצי ובתל אביב וחיפה. פרי היה גם אחד מיוזמי מכתב הקצינים (1978) של 348 קציני מילואים בצה"ל בקריאה לראש ממשלת ישראל מנחם בגין ובו קריאה לחתור לשלום עם מצרים ולהעדיף את השגת השלום על פני רעיון ארץ ישראל השלמה. לאורך כל השנים התנגד פרי להתיישבות הישראלית בגדה המערבית, שלדעתו היא בלתי מוסרית ומהווה מכשול בפני אפשרות השלום עם הפלסטינים. מוטי פרי היה גם בין טייסי המילואים של חיל האוויר שגרמו למחלוקת ערב ראש השנה (2003) עם הצהרתם כי הם יסרבו להשתתף ב"הרג ממוקד ". מכתב הטייסים, שנשלח למפקד חיל האוויר, יצר מודעות תקשורתית רבה בישראל ובעולם. בשנת 2005 פרי היה גם ממארגני מכתב גלוי של אנשי סגל באוניברסיטאות בישראל, שתמך בסטודנטים המסרבים לשרת כחיילים בשטחים הכבושים. משנת 2011 הוא מכהן כחבר דירקטוריון בצלם וכן חבר בוועד המנהל של הקרן החדשה לישראל. מוטי פרי חבר ב-555 פטריוטים.

== פרסים והישגים ==

== פרסומים ==

==קישורים חיצוניים==

* [https://web.archive.org/web/20151211031809/http://www.peacenow.org.il/sites/default/files/OfficersLetterSignitures.pdf מכתב הקצינים] ושמות החתומים עליו, מתוך גנזך המדינה באתר של "שלום עכשיו".

== הערות שוליים ==

קטגוריה:יד מרדכי: אישים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת בר-אילן
קטגוריה:בעלי תואר דוקטור מאוניברסיטת פרינסטון
קטגוריה:חברי המועצה הבינלאומית של הקרן החדשה לישראל
קטגוריה:חוקרי תורת המשחקים ישראלים
קטגוריה:כלכלנים ישראלים
קטגוריה:סגל האוניברסיטה העברית בירושלים: כלכלה
קטגוריה:חברי שלום עכשיו
קטגוריה:טייסי חיל האוויר הישראלי
קטגוריה:ישראלים שנולדו ב-1949
פרלה ליברטורי

פרלה ליברטורי (באיטלקית: Perla Liberatori; נולדה ב-10 בנובמבר 1981) היא מדבבת איטלקית, שמוכרת בדיבוב הדמויות סטלה וצ'אטה בסדרת ההנפשה "מועדון ווינX".

== ביוגרפיה ==
ליברטורי נולדה בשנת 1981 ברומא, בירת איטליה, היא נכדתם של השחקנים פרנצ'סקה ומרקו גואדג'נו.

ליברטורי דיבבה בשפה האיטלקית שחקניות רבות, ביניהן הילרי דאף בסדרה "ליזי מקגוויר", סופיה בוש בסדרה "מגרש ביתי", סקרלט ג'והנסון בסרט "שכחו אותי בבית 3" וקירסטן דנסט בסרט "ג'ומנג'י". כמו כן היא דיבבה דמויות רבות בסרטי וסדרות הנפשה, ביניהן סטלה וצ'אטה בסדרת ההנפשה "מועדון ווינX", נלה בסרט "מלך האריות", שרי וטרי מקלברי בסדרה "משפחת סימפסון" לאחר מותה של המדבבת לאורה לאטני בשנת 2012, סיליה הילס בסדרת האנימה "אינאזומה 11", מלודי בסרט "בת הים הקטנה 2: השיבה לים", באבלס בסדרה "בנות הפאוור פאף" והפיה הכחולה בסדרה "פינוקיו וחברים". בשנת 1995 היא שיחקה בסרט הטלוויזיה האיטלקי "Una bambina di troppo" בבימויו של דמיאנו דמיאני.

בשנת 2006 היא זכתה בפרס "הקול הטוב ביותר בסרט מצויר" בכנס Romics, ובשנת 2008, באותו כנס, היא זכתה בפרס "קול נשי בסרט מצויר" עבור דיבובה בסדרת האנימה "Black Lagoon". בשנת 2011 היא זכתה בפרס Leggio d'oro בקטגוריית "ההופעה הנשית הטובה ביותר".

באביב 2010 היא התחתנה עם המדבב ג'אנלוקה קריסאפי, איתו נולד לה בן.

== קישורים חיצוניים ==

קטגוריה:מדבבות איטלקיות
קטגוריה:נשים איטלקיות
קטגוריה:איטלקיות שנולדו ב-1981
קטגוריה:איטלקים שנולדו ב-1981
יחסי ברזיל–מלזיה

[[נשיא ברזיל ז'איר בולסונרו (משמאל) נפגש עם דרל לייקניג, שר המסחר הבינלאומי והתעשייה של מלזיה, 2019]]
יחסי ברזיל–מלזיה הם יחסי החוץ בין ברזיל למלזיה.

== יחסים כלכליים ==
שתי המדינות עובדות מקרוב במגזר הכלכלי עם מותגים וחברות ברזילאיות רבות שעוקבות אחר השוק המלזי.<ref></ref><ref></ref> נכון לשנת 2012, חברות ברזילאיות השקיעו סך של 6 מיליארד דולר במלזיה.<ref></ref><ref></ref><ref></ref>

חברת הכרייה הברזילאית Vale החלה בבניית מרכז העברת עפרות ברזל במלזיה.<ref></ref>

ברזיל נותרה אחת ממוכרות הנשק הגדולות ביותר כמו גם יצואנית גדולה של סוכר ובשר למלזיה.<ref></ref><ref></ref><ref></ref> בהיותה בברזיל חתמה חברת הנפט המלזית פטרונאס על עסקה עם OGX.<ref></ref> שתי המדינות גם בתהליך של מיזמים משותפים לפיתוח דלק ביולוגי, ומלזיה חותרת אחר ההזדמנויות לסייע לברזיל בהרחבה המתוכננת של גישה לאינטרנט בפס רחב ברחבי הארץ.<ref></ref><ref></ref>

== נציגויות דיפלומטיות ==
* ברזיל מחזיקה במלזיה שגרירות בקואלה לומפור.<ref></ref>
* מלזיה מחזיקה בברזיל שגרירות בברזיליה.<ref></ref>

==קישורים חיצוניים==

== הערות שוליים ==
לאמק בנדה

לאמק בנדה (בצרפתית: Lameck Banda; נולד ב-29 בינואר 2001) הוא כדורגלן זמבי, המשחק בלצ'ה, בעמדת החלוץ.

==קריירת מועדונים==
בנדה התחיל את הקריירה שלו בקבוצות נקוואזי ו-ZESCO מליגת העל הזמבית.

בקיץ חתם בנדה בארסנל טולה מליגת העל הרוסית. ב-12 ביולי 2019, בנדה ערך את הופעת הבכורה שלו בקבוצה הבוגרת בתיקו 1-1 נגד דינמו מוסקבה.

ב-3 בספטמבר 2020 חתם במכבי נתניה מליגת העל.

ב-6 באוגוסט 2021 חתם בנדה במכבי פתח תקווה. ב-11 בספטמבר כבש בנדה את שערו הראשון במועדון בתיקו 1-1 עם מכבי תל אביב וסיים את העונה עם 8 שערי ליגה.
ב-4 באוגוסט 2022 בנדה חתם בלצ'ה מהסרייה א'.

==קריירה בינלאומית==
ב-25 במרץ 2022 ערך את הופעת הבכורה שלו בנבחרת זמביה בניצחון 1-3 נגד .

נכלל בסגל נבחרת זמביה לטורניר גביע אפריקה לאומות 2023.

==תארים==
; ZESCO
*ליגת העל הזמבית: , 

==קישורים חיצוניים==

==הערות שוליים==

קטגוריה:כדורגלנים זמבים
קטגוריה:חלוצי כדורגל זמבים
קטגוריה:כדורגלני ארסנל טולה
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני לצ'ה
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:כדורגלנים זרים בישראל
קטגוריה:ספורטאים זרים ברוסיה
קטגוריה:ספורטאים זמבים בישראל
קטגוריה:ספורטאים זרים באיטליה
קטגוריה:זמבים שנולדו ב-2001
יחסי בולגריה–ברזיל

נשיא בולגריה [[גאורגי פרבאנוב נפגש עם מקבילתו הברזילאית דילמה רוסף בעת ביקורה בסופיה, 2011]]
יחסי בולגריה–ברזיל הם יחסי החוץ בין בולגריה לברזיל.

== היסטוריה ==
הנשיאה דילמה רוסף, ממוצא בולגרי, הייתה ראש המדינה הברזילאי הראשון שביקר בבולגריה בשנת 2011. הביקור קידם את הפורום העסקי הראשון של ברזיל–בולגריה ובאותה הזדמנות שתי המדינות חתמו על הסכם לשיתוף פעולה כלכלי, אשר אושררה על ידי הקונגרס בשנת 2015.

נשיא בולגריה רוסן פלבנלייב ביקר בברזיל בשתי הזדמנויות: בשנת 2012, להשתתף בריו + 20 ובשנת 2016.

== יחסי סחר ==
המסחר בין שתי המדינות היה מוגבל, כאשר ברזיל הייתה רק שותפת המסחר השלישית של בולגריה באמריקה הלטינית עד שנת 2011. בשנת 2012 חלה עלייה של 55%, שהובילה לנפח של 438.9 מיליון דולר, בעיקר בשל רכישת מטוסי Embraer על ידי חברת תעופה בולגרית.

== נציגויות דיפלומטיות ==
* ברזיל מחזיקה בבולגריה שגרירות בסופיה.
* בולגריה מחזיקה בברזיל שגרירות בברזיליה ו-3 קונסוליות בבלו הוריזונטה, פלוריאנופוליס ורסיפה.

== קישורים חיצוניים ==

== הערות שוליים ==
ארפאד האנאק

ארפאד האנאק (בהונגרית: Hanák Árpád; בודפשט, 29 בינואר 1889<ref></ref> – בודפשט, 26 בפברואר 1941)<ref></ref><ref>[https://adtplus.arcanum.hu/hu/view/Nepszava_1941_02/?query=%22Hanák%20Árpád%22&pg=259&layout=s Hanák Árpád meghalt] (1941. február 28.) Népszava, 69. évfolyam, 49. szám, 4. oldal</ref> היה פסנתרן ומורה למוזיקה הונגרי-יהודי. אחד מתלמידיו הבולטים היה הסופר והיסטוריון מוזיקה ג'רג' שאנדור גאל.

== ביוגרפיה ==
האנאק נולד למשפחה יהודית כבנם של ליפוט האנאק (1850–1906)<ref></ref> קפטן בחיל הרגלים של האימפריה האוסטרו-הונגרית, (קצין אפסנאות ככל הנראה, דומה לפירוש בהונגרית של המקצוע שבגרמנית נקרא: קסטנר) ושל אלאונורה קוֹהַנֶר. הוא למד במכללה למוזיקה בבודפשט שנקראת היום האקדמיה למוזיקה ע"ש פרנץ ליסט ובברלין. בין השנים 1910–1920 הוא היה המנהל ו"הרוח החיה" בחיי המוזיקה בעיר פץ', הן כאמן והן כמורה. משנת 1912 קיים כמה קונצרטים עצמאיים בשנה הן באקדמיה למוזיקה, והן בוויגאדו (בהונגרית: Vigadó - מרכז אירועים על גדות הדנובה שבמרכז בודפשט), בעיר סגד ובפץ', אך הופיע גם במערב אירופה (גרמניה, צרפת, דנמרק) ובארצות הברית. משנת 1920 לימד בבית הספר למוזיקה פודור (בית הספר יסודי לאמנות, וכן בית הספר לאימונים של אוניברסיטת ליסט פרנץ למוזיקה. תלמידיו, החל מגיל הרך ועד נוער למדו על כלי נגינה שונים, שרו במקהילה וקיבלו לימודי תיאוריה במוזיקה. הם היו רשאים להצטרף לעבודתם של הרכבי בית הספר השונים. בית הספר קיים עד היום בשם "בית הספר למוזיקה על שם אלדאר טוט"). האנאק הובא למנוחת עולמים בבית הקברות היהודי ברחוב קוזמה בבודפשט.

== חייו האישיים ==
אשתו הראשונה הייתה אליס רייך, אותה נשא לאישה בשנת 1915 וחיו יחד בין 1915 ל-1919<ref></ref>. אשתו השנייה הייתה מגדולנה ראדוש (1893–1970)<ref></ref>, בתם של ליפוט ראדוש וטרז זוננברג, אותה נשא לאישה בבודפשט ב-23 בדצמבר 1928<ref></ref>. גם נישואיו השניים הסתיימו בגירושין.

== לקריאה נוספת ==
* ספר המוזיקה ההונגרית. אימרה מולנאר. בודפשט, 1936.
* לקסיקון יהודי הונגרי. 1929. עורך פטר אויווארי. בודפשט. עמ' 343. [https://mek.oszk.hu/04000/04093/html/0351.html גישה מקוונת]
== קישורים חיצוניים ==

* 

== הערות שוליים ==

קטגוריה:יהודים הונגרים
קטגוריה:פסנתרנים הונגרים
קטגוריה:פסנתרנים יהודים
קטגוריה:מורים למוזיקה יהודים
קטגוריה:מורים למוזיקה בהונגריה
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:יהדות בודפשט
קטגוריה:פסנתרנים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1889
קטגוריה:הונגרים שנפטרו ב-1941
יחסי ארגנטינה–בולגריה

נשיאת ארגנטינה [[כריסטינה פרננדס דה קירשנר נפגשת עם מקבילה הבולגרי גאורגי פרבאנוב, 2008]]
יחסי ארגנטינה–בולגריה הם יחסי החוץ המתקיימים בין הרפובליקה הארגנטינאית לרפובליקה הבולגרית.

==היסטוריה==
היחסים הדיפלומטיים בין המדינות כוננו בשנת 1931, כאשר מחוץ לאירופה היו לבולגריה קשרים רק עם ארצות הברית ואיראן הפהלווית בלבד. הסיבה נעוצה בעובדה שבשנת 1929 חיו בארגנטינה כ-10,000 מהגרים כלכליים או פוליטיים בולגרים. הקהילה הבולגרית השתלבה בהצלחה בחברה המקומית והשלטונות בארגנטינה הראו יחס טוב כלפיה. היו ביניהם מהגרים מדענים, סופרים, אמנים ואפילו מושל, ואלה עזרו לקיים יחסים דו-צדדיים בר קיימא.

שני נשיאים בולגרים - ז'ליו ז'לב וגאורגי פרבאנוב ביקרו בארגנטינה, בהתאמה, בשנים 1992 ו-2008. מדינה זו קיבלה עזרה ממומחים ארגנטינאים בסוף שנות ה-90 בתהליך ההפרטה והטמעת לוח המטבע. לאחר הצטרפותה של בולגריה ל בשנת 2007, נושא שיתוף הפעולה שלה למען הסחר הגלוי בארגנטינה באירופה הפך להיות אקטואלי. כך בשנת 2008 הציעה בולגריה לעבד מוצרים ארגנטינאיים מוכנים באזורים חופשיים משותפים, הממוקמים במדינה זו. החברה הארגנטינאית המפורסמת העולמית גלילאו גרופ מבצעת כעת בבולגריה את הפרויקט הראשון של פרויקט הפיילוט שלה באיחוד האירופי.

== נציגויות דיפלומטיות ==
* ארגנטינה מחזיקה בבולגריה שגרירות בסופיה.
* בולגריה מחזיקה בארגנטינה שגרירות בבואנוס איירס.

==קישורים חיצוניים==

==הערות שוליים==